ตลาดหุ้นเอเชียเขียวยกแผง ขานรับดาวโจนส์บวก-ราคาน้ำมันพุ่ง 3%
ตลาดหุ้นเอเชียเขียวยกแผง ขานรับดาวโจนส์บวก-ราคาน้ำมันพุ่ง 3%
10 พ.ค. 2561

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดในแดนบวกเมื่อคืน หลังจากราคาน้ำมันทะยานขึ้น 3% เนื่องจากประธานาธิบดีโดนัลด์ ทรัมป์ ประกาศถอนตัวจากข้อตกลงนิวเคลียร์อิหร่าน และเตรียมใช้มาตรการคว่ำบาตรรอบใหม่ต่ออิหร่าน
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,482.51 จุด เพิ่มขึ้น 73.63 จุด, +0.33% ดัชนี SSE Composite ตลาดหุ้นจีนเปิดวันนี้ที่ 3,169.05 จุด เพิ่มขึ้น 9.90 จุด, +0.31% ดัชนี HSI ตลาดหุ้นฮ่องกงเปิดวันนี้ที่ 30,716.97 จุด เพิ่มขึ้น 180.83 จุด, +0.59% ดัชนี TAIEX ตลาดหุ้นไต้หวันเปิดวันนี้ที่ 10,731.68 จุด เพิ่มขึ้น 28.33 จุด, +0.26% ดัชนี KOSPI ตลาดหุ้นเกาหลีใต้เปิดวันนี้ที่ 2,458.67 จุด เพิ่มขึ้น 14.69 จุด, +0.60% ดัชนี FTSE STI ตลาดหุ้นสิงคโปร์เปิดวันนี้ที่ 3,547.31 จุด ลดลง 1.23 จุด, -0.03% ตลาดหุ้นมาเลเซียปิดทำการวันนี้ เนื่องในวันหยุดพิเศษตามประกาศของรัฐบาลมาเลเซีย
ทั้งนี้ ราคาน้ำมันดิบ WTI พุ่งขึ้น 3% ปิดเหนือระดับ 71 ดอลลาร์/บาร์เรล หลังจากปธน.ทรัมป์ประกาศนำสหรัฐถอนตัวออกจากข้อตกลงนิวเคลียร์อิหร่าน และระบุว่าจะดำเนินการคว่ำบาตรต่ออิหร่านในระดับสูงสุด ซึ่งจะปูทางให้สหรัฐทำการคว่ำบาตรอิหร่านครั้งใหม่หลังจากนี้ 180 วัน ขณะที่นักวิเคราะห์คาดการณ์ว่า สหรัฐจะประกาศคว่ำบาตรการส่งออกน้ำมันของอิหร่านจำนวน 200,000-1,000,000 บาร์เรล/วัน
 